CELEX: 62017CA0548
Language: lt
Date: 2018-11-29 00:00:00
Title: Byla C-548/17: 2018 m. lapkričio 29 d. Teisingumo Teismo (šeštoji kolegija) sprendimas byloje (Bundesfinanzhof (Vokietija) prašymas priimti prejudicinį sprendimą) Finanzamt Goslar / baumgarten sports & more GmbH (Prašymas priimti prejudicinį sprendimą — Apmokestinimas — Pridėtinės vertės mokestis (PVM) — Profesionalaus futbolo žaidėjų agentūrų apmokestinimas — Mokėjimas dalimis, kuriam taikoma tam tikra sąlyga — Apmokestinimo momentas, prievolė apskaičiuoti mokestį ir mokesčio išieškojimas)

28.1.2019   
            
            
               LT
            
            
               Europos Sąjungos oficialusis leidinys
            
            
               C 35/7
            
         
      2018 m. lapkričio 29 d. Teisingumo Teismo (šeštoji kolegija) sprendimas byloje (Bundesfinanzhof (Vokietija) prašymas priimti prejudicinį sprendimą) Finanzamt Goslar / baumgarten sports & more GmbH
      
      (Byla C-548/17) (1)
      
      ((Prašymas priimti prejudicinį sprendimą - Apmokestinimas - Pridėtinės vertės mokestis (PVM) - Profesionalaus futbolo žaidėjų agentūrų apmokestinimas - Mokėjimas dalimis, kuriam taikoma tam tikra sąlyga - Apmokestinimo momentas, prievolė apskaičiuoti mokestį ir mokesčio išieškojimas))
      (2019/C 35/09)
      Proceso kalba: vokiečių
      
         Prašymą priimti prejudicinį sprendimą pateikęs teismas
      
      
         Bundesfinanzhof
      
      
         Šalys pagrindinėje byloje
      
      
         Kasatorė: Finanzamt Goslar
      
      
         Kita kasacinio proceso šalis: baumgarten sports & more GmbH
      
      
         Rezoliucinė dalis
      
      2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 63 straipsnis, siejamas su šios direktyvos 64 straipsnio 1 dalimi, turi būti aiškinamas taip, kad pagal jį draudžiama laikyti, jog mokesčio, susijusio su agento teikiamomis profesionalaus futbolo žaidėjų suteikimo paslaugomis, kaip antai nagrinėjamomis pagrindinėje byloje, už kurias kelerius metus po žaidėjų suteikimo mokama dalimis ir taikant tam tikras sąlygas, apmokestinimo momentas įvyksta ir prievolė jį apskaičiuoti atsiranda šio suteikimo dieną.
      
         (1)  OL C 437, 2017 12 18.